b'\n_START_ARTICLE_\nOulun kaupunginjohtaja\n_START_PARAGRAPH_\nOulun kaupunginjohtajan teht\xc3\xa4v\xc3\xa4 on johtaa Oulun kaupunginhallituksen alaisena kaupungin strategista toimintaa, taloudenhoitoa ja muuta hallintoa. Kaupunginjohtaja vastaa my\xc3\xb6s seutuyhteisty\xc3\xb6st\xc3\xa4 ja viestinn\xc3\xa4st\xc3\xa4. Kaupunginjohtajan on lis\xc3\xa4ksi huolehdittava asioista, jotka eiv\xc3\xa4t kuulu kahden apulaiskaupunginjohtajan toimialaan, jotka vastaavat palveluiden j\xc3\xa4rjest\xc3\xa4misest\xc3\xa4 sek\xc3\xa4 niiden tuottamisesta ja omistajapolitiikasta._NEWLINE_Kaupunginjohtajan toimialaan kuuluvat kaupungin toiminnan ja talouden yleissuunnittelu, elinkeinoasiat, valmiussuunnittelu, talousarvion valmistelu ja sen noudattamisen valvonta, sis\xc3\xa4inen valvonta sek\xc3\xa4 taloushallintoon liittyv\xc3\xa4t asiat yleens\xc3\xa4 ja riippumatta siit\xc3\xa4 mit\xc3\xa4 lautakuntaa, virastoa tai laitosta asia koskee._NEWLINE_Lis\xc3\xa4ksi kaupunginjohtajan toimialaan kuuluvat kaupungin Ouluseutu Yrityspalvelut -palveluyksik\xc3\xb6n ja hankintalautakunnan johtaminen.'